Forvirret Mercedes sliter i høyhastighetsvinger: – Fundamentale problemer
– Det er noe vi ikke forstår, sier teamsjef Toto Wolff. Det ble igjen et skuffende Formel 1-løp for Mercedes i Saudi-Arabia.  George Russell ble nummer seks, mens Lewis Hamilton ble nummer ni. Begge to var et hav bak suverene Max Verstappen. Nå innrømmer teamsjef Toto Wolff at laget sliter i raske svinger, og at de sliter med å finne ut av problemet. – Det er noe vi ikke forstår. Vi er raske overalt ellers, men taper mye tid i høy hastighet, sier Wolff ifølge motorsport.com. Det som gjør problemene ekstra forvirrende er at resultatene på banen ikke samsvarer med simulatortestingen av bilen. – Dette er et fundamentalt problem. Vi har presset veldig hardt og skal gi alt for å forstå hva som foregår, lover teamsjefen.  – Vi har kjempet i tre år og håpet på en bil som kan kjempe lengre fremme i felter. Det å stå i dette nå er tøft. Jeg prøver fortsatt å kjøre så fort jeg kan, sa Lewis Hamilton til Viaplay etter løpet i Saudi-Arabia lørdag kveld. Mercedes håper å løse problemene innen sesongens tredje runde i Melbourne. De er på «et oppdrag» for å tette luken opp til Red Bull, ifølge Wolff.  Den tyske bilprodusenten har slitt med å finne toppfarten de siste sesongene. Nå virker det som om de nye regelendringene heller ikke har gitt dem det nødvendige løftet. Vil du lese mer om førerne, lagene, banene og duellene i 2024-sesongen? VGs store Formel 1-magasin kan kjøpes i vår nettbutikk (fri frakt!)
Det ble et skuffende Formel 1-løp for Mercedes i Saudi-Arabia, med George Russell nummer seks og Lewis Hamilton nummer ni Teamsjef Toto Wolff innrømmer at de sliter i raske svinger og jobber med å finne problemet Resultatene på banen samsvarer ikke med simulatortestene Mercedes håper å løse problemene innen sesongens tredje runde i Melbourne De nye regelendringene har ikke gitt Mercedes nødvendig løft